জম্মু ও শ্রীনগর থেকে কোনও গাড়িই যাতায়াত করতে পারছে না৷ ধ্বংসস্তুপ সরাতে সময় লাগবে বলে জানাচ্ছে জাতীয় সড়ক কর্তৃপক্ষ৷ ব্যবসার কাজে আসা প্রত্যেকটা গাড়ি ফিরে যাচ্ছে৷ তার জেরে মারাত্মক ক্ষতির মুখে ব্যবসা-বাণিজ্য৷ অন্যান্য রাজ্য থেকে আসা বিভিন্ন রসদও ঢুকতে পারছে না জম্মু-কাশ্মীরে৷ অন্য পথে গন্তব্যে যাওয়া সময় সাপেক্ষ, তাই ট্রাফিক কন্ট্রোল রুম তৎপরতার সঙ্গে কাজ করছে৷ রামবান জেলার অন্তর্গত রামসু এলাকায় ধস হওয়ায়, জেলা প্রশাসনও তৎপর হয়েছে৷ ধসে আটকে যাওয়া পর্যটক বাসগুলির যাত্রীদের থাকা-খাওয়ার ব্যবস্থা করে দিচ্ছে প্রশাসন৷ তবে, সড়ক জট কবে কাটবে তা বলতে পারছে না কর্তৃপক্ষ৷